=== Uddannelse ===
[[Fil:Escoles de canillo.jpg|thumb|Skolebygning i Canillo.]]
[[Fil:Uda.gif|thumb|Logo for [[Universitat d’Andorra]].]]
Andorra har tre skolesystemer: Et andorransk, et fransk og et spansk.<ref name="DdS"/> Systemerne omfatter både grundskole og videregående skole. Den andorranske skole er den yngste del af skolevæsnet og er oprettet for at styrke [[catalansk]] sprog.<ref name="Puig">Ermengol Puig: [http://www.raco.cat/index.php/Catalonia/article/view/106374/160681 «The "Escola Andorrana"»], ''Catalònia culture'', nr. 25, 1991, s. 34-35.</ref> Det er underlagt landets eget uddannelsesdepartement. Undervisningen foregår på catalansk, med indslag af fransk og spansk ([[castillansk]]). De franske skoler er underlagt Frankrig, med læreplaner fastsat af det franske undervisningsdepartement og med fransk som skolesprog. Den spanske del af skolen i Andorra har en sekulær del, hvor skolerne følger læreplaner fastsat af undervisningsdepartementet i [[Madrid]] og hvor kastillansk er skolesprog, og en konfessionsbundet del, hvor spanske læreplaner følges, men hvor undervisningen foregår på catalansk. I skoleåret 2005–2006 var eleverne i skolepligtig alder fordelt med omkring en tredjedel i hvert uddannelsessystem. Forældrene kan vælge, hvilket af de tre systemer de vil sende deres børn til.
Politik Organisationer